पाएं अपने शहर की ताज़ा ख़बरें और फ्री ई-पेपरडाउनलोड करें
रेड अलर्ट के तीसरे दिन बुधवार को भी छूट के समय सुबह 6 से दोपहर 12 बजे तक बिना काम बाजार में आने वालों की भीड़ रही। शहर के अहिल्या कुंड, नई सड़क, वंदना मार्केट, लंबी सड़क, केशव कॉम्पलेक्स और तेलीपुरा सहित अन्य क्षेत्रों की सड़कों पर भीड़ उमड़ी। लाॅकडाउन में बाजार में बिना काम आने वाले लाेगाें से काेराेना का संक्रमण बढ़ने की संभावना बनी हुई है।
शहर में पहले भी संक्रमण की दूसरी लहर में कई लाेग पाॅजिटिव हाे चुके हैं। कुछ दिन से ही संक्रमण कम हुआ है। लापरवाही से संक्रमण फिर बढ़ सकता है। छूट के समय शहर के चाैराहों, नाकों और गली के मुहानाें पर स्थानीय लाेग बिना काम दिखते हैं। साेशल डिस्टेंसिंग की पालना भी नहीं हाे पा रही है। इससे संक्रमण फैलने का अंदेशा बढ़ रहा है। बुधवार को कई जगहों पर पुलिस ने दूरी बनाए रखने की समझाइश की। बाजार में केवल दोपहर के समय सन्नाटा रहता है। सुबह और शाम 6 बजे बाद भी लोग बाजार में आते रहते हैं।
आमेट में दो मेडिकल स्टोर, तीन किराणा की दुकानें और मोटर गैराज सीज
आमेट, जन जागरूकता के तहत एसडीएम, पुलिस ने नगरपालिका क्षेत्र का दौरा किया। एसडीएम निशा सहारण, पुलिस ने बस स्टैंड से रामद्वारा तक के क्षेत्र में ज्यादा भीड़ होने से 2 मेडिकल स्टोर, 3 किराणा स्टोर, एक मोटर गैराज पर मास्क नहीं लगाने तथा सोशल डिस्टेंसिंग की पालना नहीं करने पर 72 घंटे के लिए सीज किया। गाइडलाइन ताेड़ते हुए सुबह 11 बजे बाद बेवजह घूमते 15 व्यक्तियों को राजकीय अंबेडकर छात्रावास भेजा।
रेलमगरा, बेवजह घूमते लोगों को संस्थागत क्वारेंटाइन में भेजना शुरू कर दिया है। सुबह किराणा, सब्जी, फल, आवश्यक सामग्री की दुकानें सुबह 11 बजे तक खुलने तक मेले जैसा माहाैल रहता है। इसके बाद लाेग मेडिकल के नाम से दिनभर दुपहिया, चार पहिया वाहनों में घूमते दिखते हैं। ब्लॉक में एक्टिव केस 700 पार पहुंच चुके हैं। बुधवार को 700 से ज्यादा शेष रिपोर्ट में से मात्र 94 सैंपल की रिपोर्ट आई। इनमें से 8 नए पॉजिटिव केस आए। करीब 600 सैंपल की रिपोर्ट शेष बताई जा रही है।
जिंक के कर्मचारियाें पर बिना लक्षण जांच कराने का आराेप लगाते हुए दरीबा स्थित कोविड सेंटर पर कार्यरत कर्मचारियों ने सैंपल नहीं लिए। उन्हाेंने पूरी सुरक्षा उपलब्ध करवाने के बाद ही पुनः काम पर लौटने की बात कही है। रेलमगरा सामुदायिक स्वास्थ्य केंद्र पर काेराेना के 133 सैंपल लिए गए। बेवजह घूमते दुपहिया वाहनों को थाना अधिकारी भरत नाथ योगी के निर्देशन में जप्त किए।
कुछ को क्वारेंटाइन सेंटर में भर्ती किया गया। द्वितीय थाना अधिकारी लालू राम जाट ने बताया कि रेलमगरा के साथ दरीबा, गिलूंड व बनेड़िया में भी कार्रवाई की गई। इस दाैरान करीब 50 वाहनों के चालान बनाए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn